stanford-oval/wikipedia huggingface dataset:
סוואהילי
מורפולוגיה > תואר השם > יצירת תארים

כפי שהובהר כבר בדוגמאות למעלה: mtoto mmoja anasoma (ילד אחד קורא) ו-watoto wawili wanasoma (שני ילדים קוראים), גם שם התואר חייב להסכים עם שם העצם ועם הקבוצה שלה הוא שייך (בדוגמאות אלה, "אחד" ו"שניים" מתארים את "ילד" ו"ילדים", ולכן מתפקדים כשמות תואר). הדבר נכון גם בעברית, שבה שם התואר מתאים את עצמו למין הדקדוקי ולמספר של שם עצם:
zuri (יפה): mtu mzuri (איש יפה) ו-watu wazuri (אנשים יפים)
ema (טוב): kitabu chema (ספר טוב) ו-vitabu vyema (ספרים טובים)
ngapi? (כמה): ?watoto wangapi (כמה אנשים?) אבל ?saa ngapi (מה השעה?)
עם זאת, קיימת קבוצה של שמות תואר ממוצא זר (בדרך כלל ערבי) שאינם משתנים כלל:
ghali (יקר): chakula ghali (אוכל יקר), vitu ghali (חפצים יקרים)
haramu (אסור): uwindaji haramu (צייד אסור), biashara haramu (סחר אסור)
rasmi (רשמי): mgeni rasmi (אורח רשמי), nguo rasmi (בגד רשמי, מדים)
kila (כל): kila dakika (כל דקה), kila mtu (כל אדם, כל אחד)
a – המילית a שימושית ונפוצה מאוד בסווהילי והיא המתארת שייכות (של) ויוצרת משפט תיאורי. אל a מצטרפת התחילית הפעלית המתאימה של קבוצת השם:
עם שם עצם:
Kazi ya muda – עבודה של זמניות (עבודה זמנית)
Mfuko wa ngozi – תיק של עור (תיק עור)
hifadhi ya Serengeti – פארק של סרנגטי (פארק סרנגטי)
Afrika ya Mashariki – אפריקה של מזרח (מזרח אפריקה)
עם שם הפועל:
Saa ya kuamka – שעה של לקום (שעת קימה)
Maji ya kunywa – מים של לשתות (מי שתייה)
עם מספרים:
Siku ya kwanza – יום של ראשון (היום הראשון, לא יום א')
Wimbo wa tatu – השיר של שלישי (השיר השלישי)
Darasa la pili – מחלקה של שנייה (ה/מחלקה ה/שנייה)
עם תואר הפועל:
Nyumba ya karibu – בית של קרוב (בית קרוב)
Safari ya mbali – טיול של ארוך (טיול ארוך/רחוק)
Mawazo ya kitoto – רעיונות של ילדותיות (רעיונות ילדותיים)
enye – מילית נוספת בעלת תפקיד דומה היא "enye" שמשמעותה היא "עצמו". צורה זו שמה דגש על המצב הנוכחי של שם העצם, ופחות מתארת את הווייתו או תכונותיו כפי שעושה "a":
עם שם עצם:
mtalii mwenye furaha – התייר עצמו שמחה (תייר שמח)
ziwa lenye uchafu – האגם עצמו זיהום (אגם מזוהם)
עם שם הפועל:
mtu mwenye kukasirika – האדם עצמו לכעוס (אדם כועס)
dalili zenye kuogofya – תסמין עצמו לפחד (תסמינים מפחידים)
taa yenye mafuta מנורה עצמה שמן (מנורה שיש בה שמן)
כינוי הזיקה בסווהילי, (-o-) (ש-), הוא חלק מהפועל, בדיוק כמו בטורקית (-dik-), וככזה הוא יכול לשמש כשם תואר:
watu wa-si-o-jiweza – אנשים שאינם יכולים (אנשים מוגבלים)
nchi zi-na-zo-endelea – מדינות שמתקדמות (מדינות מתפתחות)
maji ya-li-yo-chemshwa – מים שהורתחו (מים מורתחים)
שם יכול להכשיר שם אחר:
mwaka jana – שנה אתמול (שנה אחרונה)
mbwa mwitu – כלב פראות (כלב פראי)
nchijirani – מדינה שכנה.
מורפולוגיה > תואר השם > דרגות התואר

באנגלית, לדוגמה, תואר השם נוטה כדי להשוות את השם לשמות אחרים (good, better, best). בסווהילי, כמו בעברית, נעשה הדבר בעזרת מילת תיאור נפרדת:
דרגת הדימוי (כמו):
Mtoto wangu ni mrefu kama wako – הילד שלי הוא (ni) יפה כמו שלך.
Kisu hiki si kikali sawa na changu – סכין זה אינו (si) חד כמו שלי.
דרגת היתרון (יותר מ-) – לשם כך משתמשת סווהילי במספר צורות:
באמצעות הביטוי "zaidi" (יותר מ-):
?Nani mfupi zaidi, huyu au yule – מי הוא (ni) נמוך יותר, זה או ההוא? (מי יותר נמוך, זה או ההוא?)
שימוש באחד משלושה פעלים שמשמעות כולם בהקשר זה היא "עובר את":
Mtoto wangu ni mrefu kupita wako – ילד שלי הוא גבוה עובר את שלך (הילד שלי גבוה משלך)
Dodoma ni mbali kuzidi Dar es Salaam – דודומה היא רחוקה עוברת את דאר א-סלאם (דודומה יותר רחוקה מדאר אס סלאם)
דרגת ההפלגה (הכי) – שימוש באחד משלושה הפעלים שמשמעותם היא "עובר את", אך אגב שינוי הייחוס לכולם:
Mtoto wangu ni mrefu kupita wote – ילד שלי הוא גבוה עובר את כולם (הילד שלי (הכי/ה)גבוה מכולם).
מורפולוגיה > תואר השם > סדר המילים

למעט יוצאי דופן בודדים, כמו בעברית, בסווהילי השם קודם לתואר השם. כלל זה חל גם על מספרים, ולכן על השטר של 5,000 שילינג טנזני שתמונתו משמאל, רשום "Shilingi Elfu Tano" ("שילינג אלף חמש" – חמש מתאר כמה אלפים, ו-5,000 מתאר כמה שילינג), ועל השטר הקנייתי בן 20 שילינג שתמונתו לעיל רשום "Shilingi Ishirini" ("שילינג עשרים" – עשרים מספק מידע בכמה שילינג מדובר).
יוצאי הדופן הם המילה kila (כל) – kila dakika, והשמות חצי (nusu – ‏nusu mkate – חצי כיכר לחם) ורבע (robo‏ – robo saa – רבע שעה).
כאשר שני שמות תואר מתארים שם בודד (הילד הגדול והיפה), החשוב מביניהם יופיע אחרון.
nyumba kubwa nzuri – בית גדול ו(במיוחד) יפה; nyumba nzuri kubwa בית יפה ו(במיוחד) גדול
סדר המילים נשמר גם בביטויי שייכות:
nyumba yangu nzuri בית שלי (ו)יפה (ביתי היפה)
הכינוי הרומז עשוי לשנות את מקומו במשפט, ובהתאם לכך משתנה המשמעות:
nyumba ile nzuri הבית הזה יפה (הבית היפה הזה)
ile nyumba nzuri זה הבית יפה (הבית היפה (במיוחד) הזה)
nyumba nzuri ile בית יפה זה (זהו בית יפה)
מורפולוגיה > הפועל > השורש ושם הפועל

חלק ממאפייניו של הפועל הסווהילי נסקרו לעיל, ובעיקר אופן יצירתו על ידי צירוף מוספיות אל השורש, בעיקר לפניו, אך גם בסופו. מוספיות אלה, הכוללות מידע אודות הגופים, הזמנים, המודוס והאספקט הדקדוקיים, השלילה, המושא, הזיקה ועוד, מעניקות לפועל את הוראתו המדויקת. מוספיות נוספות עשויות להצטרף אל השורש, ואלה נושאות מידע נוסף המובע בעברית בדרך כלל באמצעות הבניינים, כמו יסוד של גרימה (בניין הפעיל), סבילות, הדדיות וכו'.
שם הפועל בסווהילי כולל את השורש כשהוא מלווה בדרך כלל בסיומת a- ולעיתים גם בתחילית -ku. לכן בשם הפועל soma (לקרוא), השורש הוא -som-, וב-imba- (לשיר) הוא -imb-. גם השורש עשוי להתרחב כדי לשנות משמעויות: (ראו להלן). הכפלת השורש היא אמצעי רווח בסווהילי כדי לציין העצמה של הפעולה לאורך זמן, יסודיות או על מנת להעניק פרטים נוספים: piga- (להכות), pigapiga- (להכות שוב ושוב); kata- (לחתוך), katakata- (לחתוך לחתיכות קטנות), chambua- (לברור/למיין את המתאים מהלא-מתאים), kuchambuachambua (לאסוף, לנקות ולמיין ביסודיות).
קיימים שורשים שבהם לא רק הברה בודדת אלא גם אות בודדת, כמו ku-l-a (לאכול) שבו השורש הוא רק ההברה "l", אולם אלה שומרים בדרך כלל על התחילית -ku גם בזמן הטייתם (wa-na-kul-a – הם אוכלים).
שם הפועל יכול לשמש גם כשם הפועלי, וחלק משימושיו נסקרו לעיל בפרק העוסק בשם התואר. כשם, שם הפועל שייך לקבוצת שמות 15, ואז משמעותו היא כשל פעולה ("לשמוע" הוא "שמיעה", "לאכול" הוא "אכילה" וכו'). לעיתים נעשה שימוש בשם הפועל כדי לתאר פעולה חסרת גוף וזמן (Afadhali kufanya kazi – עדיף לעבוד עבודה, "עדיף לעבוד"; kujifunza lugha – ללמוד שפה, "לומדים שפה").
שלילת שם הפועל נעשית באמצעות המוספית -to-: מ-kusoma (לקרוא) נוצר kutosoma (לא לקרוא).
מורפולוגיה > הפועל > פעלים סבילים, גרימה, הדדיות ומקרים נוספים

סבילות – פועל סביל הוא פועל בו הפעולה מבוצעת הלכה למעשה על ידי המושא (הוזמנתי למסיבה על ידיו, הבניין הוקם על ידי חברת הבנייה וכו'). בסווהילי מצוינת ההבחנה על ידי הוספת -w- או -liw- (לעיתים אגב שינוי נוסף) מיד אחרי השורש (לפני ה-a הסופית): alika- (להזמין), alikwa- (להיות מוזמן); unda- (להקים, לבנות), undwa- (להיות מוקם), uza- (למכור), uzwa- (להימכר); zaa- (ללדת), zaliwa- (להיוולד); samehe- (לסלוח), samehewa- (להיסלח, לזכות במחילה).
גרימה – כדי לציין שהפועל גורם או מעודד אחרים לפעול, הצירופים sh, z או y, נוספים אל השורש, לעיתים אגב השמטת עיצורים אחרים, או בתוספת התנועות e או i‏: מ-chelew- (לאחר) בא הפועל -chelewesha- (לדחות); מ-kop- (ללוות (כסף) ממישהו) -kopesha- (להלוות (כסף) למישהו); מ-kata- (לסרב) -kataza- (לאסור); מ-ju- (לדעת) -julisha- (לידע). פעלים כאלה נוצרים פעמים רבות לא מפועל אחר, אלא משמות עצם ומשמות תואר: מהשם fupi (קצר) נוצר הפועל -fupisha- (לקצר); משם התואר sahihi (נכון) בא הפועל sahihisha- (לתקן, להעמיד על טעות).
הדדיות (להתראות (אחד עם השני), להתנצח, להתקוטט וכו') מובעת באמצעות המוספית -an- המוצמדת אל השורש: -ambi- (לספר), ambiana- (לספר אחד לשני); -pig- (להכות), pigana- (להתקוטט, לריב), -andik- (לכתוב למישהו), andikiana- (להתכתב); samehe- (לסלוח), sameheana- (לסלוח אחד לשני, "לעשות שולם"); saidia- (לעזור), saidiana- (לעזור זה לזה).
המצב הסטטי של הפועל, המובע בעברית דרך כלל באמצעות הבינוני הפעול (הדלת סגורה), מבוטא בסווהילי על ידי הסיומות -ik- או -ek- (לעיתים אגב שינוי נוסף) המצטרפות לאחר השורש: -vunj- (לשבור), -vunjw- (להישבר), -vunjik- (שבור, להיות במצב שבור); sahau- (לשכוח), sahaulika- (שכוח, דבר-מה שנשכח). הבחנה דומה נוספת היא "חוסר מעש" - "להיות במצב קבוע של חוסר מעש" המובעת באמצעות -am-: ‏funga- (לקשור), fungama- (להיות קשור/מקובע מבלי יכולת לזוז).
בסווהילי מספר הבחנות פעליות נוספות שאינן קיימות בעברית:
אל/עבור מישהו – קיימת הבחנה בין פעולה רגילה לבין פעולה שבה הדגש הוא על כך שהיא מתבצעת אל מישהו אחר או עבורו: -andik- (לכתוב), andikia- (לכתוב אל/עבור מישהו); -let- (להביא), letea- (להביא משהו למישהו/עבורו); -som- (לקרוא), somea- (לקרוא/להקריא למישהו).
להיעשות – כניסה למצב מובעת על ידי -p- המוספת לשם או שם תואר: משם העצם nene- (שמן), נוצר הפועל nenepa- (להשמין); משם התואר oga- (עצבני, מפוחד) נוצר הפועל ogopa- (להתעצבן, להיכנס למצב של פחד).
המגע (contactive) – באמצעות -am- נוצרת הדגשה של מגע: kama- (ללחוץ), kamata- (לתפוס מישהו, לאסור מישהו); fumba- (לסגור מספר דברים שנפגשים אחד עם האחר – את העיניים, את השפתיים), fumbata- (לסגור ולהקיף, לדוגמה להקיף עם הידיים).
העצמת הפעולה – מוספיות מסוימות מעניקות לפועל מובן של העצמה במקרים מסוימים: -shik- (להחזיק בחפץ/דעה), shikilia- (להצמד); tup- (לזרוק), tupilia- (להשליך מיד או הרחק); -og- (לרחוץ), ogelea- (לשחות); -va- (ללבוש), valia- (להתלבש יפה).
מורפולוגיה > הפועל > כינוי הזיקה

הזיקה (ש-) בסווהילי מובעת בדרך כלל כמוספית בפועל:
כינוי הזיקה (-o-) מוטה ומצטרף לפעלים שבהם תווית זמן רק בעבר (li), בהווה (na) ובעתיד הפשוט (ta או-taka). השלילה נעשית באמצעות si והיא חסרת מימד של זמן. ניתן לצרף לפועל גם כינוי מושא ישיר, והוא יופיע מיד לפני השורש:
nchi zi-na-zo-endelea – הווה, מדינות שמתקדמות
maji ya-li-yo-chemshwa – עבר, מים שהורתחו
wa-si-o-jiweza – שלילה, שלא יכלו/אינם יכולים/לא יוכלו
ni-si-ye-wa-fahamu – אנשים (wa – "אותם") ש (ye) אני (ni) לא (si) הכרתי/מכיר/אכיר (fahamu)
בזמנים אחרים ובמשפטי שלילה שבהם קיימת חשיבות לזמן, נעשה שימוש במילה נפרדת כדי להביע את אלה – amba (ש-).
Usimwamshe mtoto ambaye amelala – אל תעיר את הילד ש (ambaye) עדיין (me) ישן
Kazi ambayo sikuifanya, lazima niifanye leo – את העבודה שלא עשיתי (ku), אני צריך לעשות היום.
קיימת צורה לזיקה כללית חסרת זמן, עם או בלי כינוי מושא ישיר:
wa-winda-o – שצד/יצוד (ש – o, צד – wind, הם – wa)
ni-ku-ambia-ye – אני (ni) ש (ye) אומר/אמרתי/אומר (ambia) לך (ku)
o מוחלף ב-po בתיאורי זמן (כש-/כאשר), ב-po, ko או mo בתיאורי מקום (היכן ש-, ב/ל/מהמקום בו) וב-vyo בתיאורי דופן (באופן ש-).
מורפולוגיה > תואר הפועל

תואר הפועל בסווהילי מובע במספר דרכים:
באמצעות מילים שזו הוראתן: upesi (מהר), zamani (מזמן).
באמצעות הסיומת "ni-" המשמשת כתיאור מקום או זמן: mjini (בעיר), karibuni (זה מקרוב).
באמצעות "pa", "ku" ו-"mu" לתיאורי מקום, "ki" לזהות או דמיון, ו-"vi" לאופן:
pengine – לעיתים
kitoto – ילדותי
vizuri – אם כן, טוב אז
kwe-tu – המקום שלנו
באמצעות מילות יחס תאוריות: Tangu asubuhi (מאז הבוקר), Kwa haraka (באופן/עם זריזות – בזריזות), Toka Tel-Aviv (מתל אביב).
באמצעות "po" בתיאורי זמן (כש-/כאשר), "po", "ko" או "mo" בתיאורי מקום (היכן ש-, ב/ל/מהמקום בו) ו-"vyo" בתיאורי דופן (באופן ש-):
Tunapokaa – (המקום) שבו אנחנו חיים
Uwezavyo – באופן/כמה שאתה יכול
באמצעות צלילים אונומטופאים כמו "fofofo" או "foooo" (מאוד, לגמרי).
מאפיינים תרבותיים

שירה – רוב המסמכים העתיקים שהשתמרו בסווהילי, מכילים שירה (mashairi), ובייחוד שירה אפית שהועברה מדור לדור בעל-פה, ואשר הועלתה על הכתב החל בתחילת המאה ה-18. שירה אפית זו מכונה בדרך כלל בשמות "Utenzi" (אוטנזי) או "Utendi" (אוטנדי – "מעשה"), והיא מבוססת על עקרונות השירה הערבית ושירת הבנטו. מקורה של שירה זו הוא באזור לאמו שבקניה, והיא נכתבה תחילה בניב האזורי המקומי. תחילה עסקה השירה בנושאים דתיים מוסלמים, אך לאחר שהתפשטה דרומה לאזור מומבסה ולצפון טנזניה, החלה מתמקדת בסוגיות חברתיות. השירה הקלאסית עדיין תופסת מקום חשוב בתרבות הסווהילית, והיא מצוטטת באירועים מיוחדים וכן כעניין שבשגרה.
טאארב (Taarb, מערבית طرب – בקירוב "לשמוח במוזיקה") הם שירים בסווהילי הרווחים בעיקר בטנזניה ובקניה, והמבוססים על יסודות המוזיקה הערבית והצפון-אפריקאית. אלה חדרו למזרח אפריקה במחצית הראשונה של המאה ה-20, והתמזגו עם השפעות ערביות קודמות. בצורתם המסורתית, הטאארב מושרים באירועים מרכזיים כמו חתונות, אך בשנים האחרונות החל הטאארב הפופולרי (לדוגמה בהופעות בפאבים וכמוזיקה קלה ברדיו) לשלב אלמנטים של מוזיקה מסורתית אפריקאית מכל רחבי היבשת ואף מוזיקה מערבית.
מת'אלי (methali) הם משחקי מילים ומשפטים חרוזים, המופיעים באלגוריות, בפתגמים ובסיפורים קצרים עם מוסר השכל, הנטועים עמוק בתרבות המקומית: "Kila mwamba ngoma ,ngozi huivuta kwake" – "כל המותח עור על תוף, מותח אותו בכיוונו שלו"; "Kukopa harusi kulipa matanga" – "ללוות כמו חתונה, להחזיר כמו אבל"; "Mchele moja mapishi mengi" – "האורז הוא אחד, אך דרכי בישולו רבות" ועוד. חלק מהפתגמים משקפים אמונות טפלות רווחות: "Kufagia usiku kunakimbiza baraka" – "לנקות בלילה מבריח ברכות"; "Mwenye kufanya mazowea ya kukaa kizingitini atakawia kuoa" – "היושב על מפתן הדלת, יאחר להתחתן"; "Kukutana na paka mweusi usiku ni nuksi" – "פגישה בחתול שחור בלילה, מביאה מזל רע" ועוד.
השעון הסווהילי – מאפיין ייחודי של השפה הוא "השעון הסווהילי" המונה את השעות מזריחת השמש ומשקיעתה, ולא מצהרי היום או מחצות הלילה (שעה 12 בשעון המקובל). שעה 1 בבוקר בסווהילי מקבילה ל-7 בבוקר בשעון המקובל ביתר העולם, שכן ספירת השעות מתחילה בשעה 6, המקבילה, פחות או יותר, לזריחה. 1 בערב היא המקבילה הסווהילית ל-7 בערב, שכן שעות החשיכה נמנות משעה 6 בערב, סמוך לשקיעה. שיטה זו התפתחה בשל הרקע החקלאי של החברה המזרח אפריקנית, והודות לעובדה שבאזור קו המשווה אין שינויים גדולים באורך היום והלילה במשך השנה, ועל כן נותרות שעות הזריחה והשקיעה קבועות למדי. מאחר שמעולם לא יוצרו שעונים המראים את השעה בסווהילי, מאומנים דוברי השפה להשתמש בשעונים רגילים, אנלוגיים או דיגיטליים, ובעת דיבור להוסיף שש שעות לשעה שמראה השעון.
כן ולא – בסווהילי אין מקבילות מילוליות ל"כן" ול"לא", אבל משמעותה של "ndiyo" ("זה ככה"/"זה נכון") היא למעשה "כן"; ו-hapana ("אין שם", "אין להם") היא "לא". la הערבית (לא) קיימת בדמות הביטוי "בוודאי שלא"/"לגמרי לא".
ביטויים סוואהיליים שחדרו אל התודעה העולמית

קוואנזה (Kwanza, מילולית, "ראשון") הוא חג חילוני בן שבעה ימים שנחגג בקרב האפרו-אמריקנים בארצות הברית, ומטרתו לכבד את המורשת והתרבות האפרו-אמריקנית. מקור שמו של קוואנזה בביטוי הסווהילי "matunda ya kwanza" (הפרי הראשון).
בוואנה (Bwana), מילולית, "אדון" ובצירוף שם "מר", היא מילה נייטרלית בסווהילי, אך בעולם המערבי היא נתפסה לעיתים ככינוי שלילי ל"מנהל" או "אדון", פעמים רבות לבן; ואשר לשימוש בה בפי שחורים, נלווה טעם של הבדלי מעמדות על רקע שייכות גזעית (ראו גם מזונגו).
אוג'מאה (Ujamaa, מילולית, "משפחה מורחבת" או "חמולה", או הרעיון שניצב בבסיסן), הוא מודל כלכלי-חברתי שהנהיג נשיאה הראשון של טנזניה, ג'וליוס נייררה, בתקופת שלטונו במדינה.
הרמבאה (Harambee) היא מילה שמשעותה "לצרף כוחות יחדיו", והיא מתארת מסורת מזרח-אפריקאית, בייחוד בקניה, של פעולה קהילתית משותפת למען מטרה מוגדרת, העשויה להימשך מספר ימים. מקורה של המילה בעבודת הסבלים בנמליה של המדינה, וב-1963 בחר בה ג'ומו קניאטה למוטו הלאומי של קניה.
מרד המאג'י מאג'י (Maji הם מים בסווהילי) היה מרד של עשרות שבטים וקבוצות אתניות במזרח אפריקה הגרמנית, בין שנת 1905 ל-1907, נגד השלטון הקולוניאלי הגרמני. המרד קיבל את שמו משמה של כת שהאמינה כי בכוחם של מים להגן על חבריה מפני פגיעה.
אסקרי (Askari) היא מילה סווהילית ממקור ערבי שמשמעותה "חייל" או "שוטר". באימפריה הגרמנית הוצמד הכינוי לכוחות שיטור מקומיים במזרח אפריקה הגרמנית. במלחמת העולם השנייה העניקו הנאצים את השם לעריקים או שבויים רוסים אשר עברו לצידם של הנאצים ושיתפו עימם פעולה.
ג'מבו (Jambo, מילולית, "שלום" או "עניין") היה שמו של פיל אפריקני שיובא במחצית השנייה של המאה ה-19 מאפריקה ללונדון, וזכה לפרסום רב. על שמו הפכה המילה "ג'מבו" (Jumbo) למילה המתארת עצם גדול ממדים באנגלית, והוענקה מאוחר יותר ככינוי למטוס הבואינג 747 בשל גודלו.
ספארי (safari, מילולית, "נסיעה") הוא מסע תיירותי בעל מאפיינים הרפתקניים לשם צפייה בנופי טבע ובחיות בר בסביבתן הטבעית. מקורה של המילה ב"ספר" (سفر) הערבית, שהוראתה זהה.
הביטוי "האקונה מטטה – Hakuna matata" ("אין בעיות/דאגות") חדר לתודעה העולמית באמצעות הסרט "מלך האריות" ואחד משירי הנושא שלו המכונה כך.
טקסטים לדוגמה > ההכרזה לכל באי עולם בדבר זכויות האדם

נוסחם של סעיפים 1 ו-2 מההכרזה לכל באי עולם בדבר זכויות האדם (Tangazo kilimwengu la haki za binadamu) בעברית ובסווהילי:
"1. Watu wote wamezaliwa huru, hadhi na haki zao ni sawa. Wote wamejaliwa akili na dhamiri, hivyo yapasa watendeane kindugu.
2. Kila mtu anastahili kuwa na haki zote na uhuru wote ambao umeelezwa katika Taarifa hii bila ubaguzi wo wote. Yaani bila kubaguana kwa rangi, taifa, wanaume kwa wanawake, dini, siasa, fikara, asili ya taifa la mtu, mali, kwa kizazi au kwa hali nyingine yo yote.
Juu ya hayo usifanye ubaguzi kwa kutegemea siasa, utawala au kwa kutegemea uhusiano wa nchi fulani na mataifa mengine au nchi ya asili ya mtu, haidhuru nchi hiyo iwe inayojitawala, ya udhamini, isiyojitawala au inayotawaliwa na nchi nyingine kwa hali ya namna yo yote."
"1. כל בני אדם נולדו בני חורין ושווים בערכם ובזכויותיהם. כולם חוננו בתבונה ובמצפון, לפיכך חובה עליהם לנהוג איש ברעהו ברוח של אחווה.
2. כל אדם זכאי לזכויות ולחירויות שנקבעו בהכרזה זו ללא אפליה כלשהי מטעמי גזע, צבע, מין, לשון, דת, דעה פוליטית או דעה בבעיות אחרות, בגלל מוצא לאומי או חברתי, קניין, לידה או מעמד אחר.
גדולה מזו, לא יופלה אדם על פי מעמדה המדיני, על פי סמכותה או על פי מעמדה הבינלאומי של המדינה או הארץ שאליה הוא שייך. בין שהארץ היא עצמאית, ובין שהיא נתונה לנאמנות, בין שהיא נטולת שלטון עצמי ובין שריבונותה מוגבלת כל הגבלה אחרת."
טקסטים לדוגמה > תפילת פאטר נוסטר

נוסחה של תפילת פאטר נוסטר (Baba Yetu) הקתולית בעברית ובסווהילי:
הערות שוליים

↑  כל הנתונים בחלק זה של הטבלה הם מאתר אתנולוג, והם מתייחסים לדוברי סוואהילי כשפת אם.
↑  לעיתים סווהילי או קיסווהילי, וכן גם סווהילית.
↑  Ethnologue
↑  UCLA
↑  Introduction
↑  Swahili during the Precolonial Period: 900 - 1900 AD
↑  Culture
↑  כל שלוש הערים מוכרות כאתרי מורשת עולמית.
↑  Swahili during the colonial period: 1900 - 1965
↑  Swahili since independence: 1965 - 2000
1 2  Introduction
↑  Usage
↑  Ugandan parliament approves Swahili as second official language
↑  Mail and Guardia
↑  Language variation
↑  Ethnologue
↑  Ethnologue
1 2  History
1 2  Omniglot
↑  Swahili Pronunciation
↑
↑  Name
↑  What is Swahili time
↑  The harambee movement in Kenya
↑  Witness to annihilation: surviving the Holocaust, a memoir, Samuel Drix, 1994, ISBN 0-02-881087-2, עמ' 58
↑  Tangazo kilimwengu la haki za binadamu
↑  ויקיטקסט
↑  התפילה הולחנה בשנת 2005 עבור משחק המחשב Civilization IV.
| --- | --- |
בקרת זהויות :  NLI: 987007551014905171  BNE: XX4576510  BnF: cb119333361 (data)  GND: 4078094-6  LCCN: sh85130962  NDL: 00571784  SUDOC: 027249700 
16 הקבוצות השייכות למשפחת שפות הבנטו הצר. סוואהילי שייכת לקבוצה "G"
שרידי קילווה קיסיוואני בדרום טנזניה
הקרנת ברכת ברוכים הבאים למשתתפי כנס בנושא "Jambo OpenOffice", מהדורת OpenOffice.org בסוואהילי, שהתקיים בדאר א-סלאם ב-2005
חזית שטר של 20 שילינג קנייתי
ערי מסחר סווהיליות חשובות
תפוצת הסווהילי במזרח אפריקה
הניבים הסווהיליים העיקריים
שלט דו-לשוני באנגלית ובסווהילי בכניסה לפארק הלאומי סרנגטי – מילולית משמעות הכיתוב בסווהילי היא "ברוכים הבאים; פארק של סרנגטי"
חזית שטר בן 5,000 שילינג טנזני
Jenga, צורת הציווי של הפועל "לבנות", העניקה את שמה למשחק ההרכבה הפופולרי "ג'נגה"
הדמיה כיצד היה נראה שעון סווהילי במציאות
אסקרים במזרח אפריקה הגרמנית
ספארי בנגורונגורו שבצפון טנזניה
עוגייה ועליה המילה הסוואהילית ל"תודה" (Asante)
צידו האחורי של מטבע בן עשרה שילינג טנזני ועליו דיוקנו של ג'וליוס נייררה והכיתוב: "מוואלימו ("המורה" – כינויו של נייררה) ג'וליוס ק. נייררה, הנשיא הראשון של טנזניה" (מילולית "נשיא של ראשון של טנזניה")
פרוטון ווג'ה

| --- | --- |

Proton Waja, שנת 2004
 מאפיינים כלליים
 נקרא גם:  Proton Impian (בריטניה, איראן, פקיסטן)
 יצרן:  PROTON Holdings (אנ') (שם רשמי: PROTON Holdings Berhad)
 שנות ייצור:  2001 – 2011
 הרכבה:  מלזיה מלזיה
 מודל קודם:  פרוטון וירה
 מודל אחריו:  פרוטון אינספירה
 מרכב:  Front-engine, front-wheel-drive layout (אנ')
 פלטפורמה:  Proton GX
 אורך:  4,470 מ"מ
 רוחב:  1,740 מ"מ
 גובה:  1,420 מ"מ
 משקל:  1,215–1,235 ק"ג (ריק)
 בסיס גלגלים:  2,600 מ"מ
 מפרט טכני
 מנוע:  4 צילינדרים, 4 שסתומים לצילינדר, 1,584 סמ"ק המפיק 110 כ"ס, מנוע מיצובישי מוטורס סדרה "Mitsubishi Orion engine" (אנ') סוג מנוע "4G18"  4 צילינדרים, 1,598 סמ"ק, מנוע שפותח על ידי "Lotus" (אנ') עבור "פרוטון"  סדרה "Proton CamPro engine" (אנ') סוג מנוע "S4PH"  4 צילינדרים, 4 שסתומים לצילינדר, 1,597 סמ"ק המפיק 126 כ"ס ב-6,500 סל"ד, מנוע שפותח על ידי "Lotus" (אנ') עבור "פרוטון" סדרה "Proton CamPro engine" (אנ') סוג מנוע "CPS"  4 צילינדרים, 4 שסתומים לצילינדר, 1,783 סמ"ק מנוע רנו סדרה "Renault F-Type engine" (אנ') סוג מנוע "F4x"  V6 צילינדרים, 1,998 סמ"ק, מנוע מיצובישי מוטורס סדרה "Mitsubishi 6A1 engine" (אנ') סוג מנוע "6A12" (מגדש טורבו)
 הילוכים:  תמסורת ידנית - 5 מהירויות  תמסורת אוטומטית - 4 מהירויות
פרוטון ווג'ה (במלאית: Proton Waja) היא מכונית משפחתית גדולה מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 2001–2011.
"פרוטון ווג'ה"

4 דלתות.
5 נוסעים.
מנוע קדמי.
מנועי בנזין.
סוג הנעה: הנעה קדמית 4x2.
בין השנים 2001–2005 יוצרו 227,388 יחידות.
גלריה

"פרוטון ווג'ה"
"פרוטון ווג'ה", שנת 2004
"פרוטון ווג'ה", שנת 2004
"פרוטון ווג'ה", שנת 2009
"פרוטון ווג'ה", שנת 2009
"פרוטון ווג'ה"
"פרוטון ווג'ה" - מונית
"פרוטון ווג'ה" - מונית
ניידת משטרה מסוג "פרוטון ווג'ה"
ניידות משטרה מסוג "פרוטון ווג'ה"
ניידת משטרה מסוג "פרוטון ווג'ה"
ראו גם

פרוטון ג'וארה
פרוטון ארנה
פרוטון פוטרה
פרוטון ווירה
פרוטון סאוי
פרוטון אינספירה
הערות שוליים

↑  "פרוטון ווג'ה" הושק על ידי שר התחבורה, 6 באוקטובר 2011 autoworld.com.my/news/2001/10/06/Proton-Waja-1-6X-Launched-by-Transport-Minister
↑  פרוטון Impian / "פרוטון ווג'ה" autoevolution.com/cars/proton-waja-impian-2001
↑  "פרוטון ווג'ה": 20 שנה מאוחר יותר הפרוטון-ווג'ה-חלום-או-סיוט wapcar.my/news/20-years-later-is-the-proton-waja-a-dream-or-a-nightmare
↑  מכירות דגמי "פרוטון" / ראו מכירות "פרוטון ווג'ה"בבין השנים 2001–2005 web.archive.org/web/20071011204638
פרודואה אלזה

| --- | --- |

Perodua Alza
 מאפיינים כלליים
 יצרן:  Perodua (אנ') (שם רשמי: Perusahaan Otomobil Kedua Sendirian Berhad)
 שנות ייצור:  2009 – הווה
 הרכבה:  מלזיה מלזיה
 מרכב:  Front-engine, front-wheel-drive layout (אנ')
 אורך:  4,205 מ"מ
 רוחב:  1,695 מ"מ
 גובה:  1,620 מ"מ
 משקל:  1,120–1,150 ק"ג
 בסיס גלגלים:  2,750 מ"מ
 מפרט טכני
 מנוע:  4 צילינדרים, בטור, 16 שסתומים, 1,495 סמ"ק המפיק 109 כ"ס ב-6,000 סל"ד, יחס דחיסה 10.0:1
 הילוכים:  תמסורת ידנית - 5 מהירויות  תמסורת אוטומטית - 4 מהירויות
פרודואה אלזה (במלזית: Perodua Alza) הוא מיניוואן מתוצרת יצרנית הרכב המלזית פרודואה (Perodua) אשר מיוצרת משנת 2009.
מאפיינים

מנוע קדמי.
מנוע בנזין מתוצרת טויוטה סדרה "Toyota SZ engine" (אנ') סוג מנוע "3SZ-VE".
מנוע קירור מים.
סוג הנעה: הנעה קדמית.
5 דלתות.
מספר נוסעים: 5 + 2.
קיבולת מכל דלק - 42 ליטר.
בשנת 2010 נמכרו 41,933 יחידות מדגם ה"פרודואה אלזה". דגם ה"פרודואה אלזה" דורג במקום החמישי במכירות הכלל ארציות במלזיה.
גלריה

"פרודואה אלזה", שנת 2012
"פרודואה אלזה", שנת 2012
"פרודואה אלזה"
"פרודואה אלזה"
"פרודואה אלזה" דגם "1.5 SE", שנת 2021 - מבט לתא הנהג ולוח מחוונים
ראו גם

פרודואה באזה
פרודואה קליסה
פרודואה רוסה
הערות שוליים

↑  "פרודואה אלזה" שנת 2021 paultan.org/2019/11/21/2021-perodua-alza-d27a-new-next-gen-mpv-rendered
↑  "פרודואה אלזה" paultan.org/2009/11/23/perodua-alza-finally-launched-a-car-or-an-mpv
↑  "פרודואה אלזה" paultan.org/2009/11/24/perodua-alza-advanced-version-extra-equipment
↑  "פרודואה אלזה" שנת 2020 כולל מחיר newcar.carlist.my/perodua/2020
↑  טבלת דירוג מכירות 50 כלי הרכב הנמכרים ביותר במלזיה בשנת 2010 / פרודואה אלזה במקום החמישי web.archive.org/web/20110810191119
צ'אנג'ה Q7

| --- | --- |

Changhe Q7
 מאפיינים כלליים
 יצרן:  Changan Automobile (אנ')
 שנות ייצור:  2017 - היום
 הרכבה:  הרפובליקה העממית של סין הרפובליקה העממית של סין
 מודל קודם:  צ'אנגן CX20
 סיווג:  קרוסאובר
 מרכב:  Front-engine, front-wheel-drive layout (אנ')
 אורך:  4,655 מ"מ
 רוחב:  1,740 מ"מ
 גובה:  1,720 מ"מ
 משקל:  1,250-1,270 ק"ג
 בסיס גלגלים:  2,670 מ"מ
 מפרט טכני
 מנוע:  4 צילינדרים, בטור, 1.5 ליטר המפיק 150 כ"ס (מגדש טורבו)
 הילוכים:  תמסורת ידנית - 6 מהירויות  תיבת הילוכים רציפה (CVT) (משודך לדגם "1.5T 150 hp L4")
צ'אנג'ה Q7 הוא קרוסאובר מתוצרת יצרנית הרכב הסינית Changan Automobile (אנ'), אשר מיוצר משנת 2017 ועד היום.
"צ'אנג'ה Q7"

שיווק דגם "Changhe Q7" החל במרץ 2018 (בסין).
5 דלתות.
5 מושבים (אופציונלי - 7 מושבים).
מנוע קדמי.
מנוע בנזין - 1.5 ליטר.
מנוע הנעה קדמית.
צמיגים: 225 / 55 R18.
5 דרגות גימור.
מחיר היחידה מדגם "Changhe Q7" עומד על 87,900-148,900 רנמינבי (נכון לשנת 2017, בסין).
תמונות

דגם "Changhe Q7"
דגם "צ'אנג'ה Q7"
דגם "צ'אנג'ה Q7"
דגם "צ'אנג'ה Q7"
דגם "צ'אנג'ה Q7"
ראו גם

צ'אנגן CS15
צ'אנגן CX20
צ'אנה X70A
צ'אנגן אלסווין V3
צ'אנה טאורוסטאר
צ'אנגן Raeton CC
צ'אנגן CS35
צ'אנגן CS35 Plus
הערות שוליים

↑  דגם "Changhe Q7" carnewschina.com/2017/11/20/changhe-q7-debuts-2017
↑  דגם "Changhe Q7" carnewschina.com/2017/11/01/new-changhe-q7-suv-will-get-giant-touch-screen
↑  דגם "Changhe Q7" בשוק הסיני carnewschina.com/2018/03/26/changhe-q7-suv-launched-on-the-chinese-car-market
↑  דגם "Changhe Q7" - מפרט chinamobil.ru/eng/changan/changhe/q7